কিন্ডার গার্টেনের বেতন নিয়ে কথা বলতেই এক ছাত্রের মা রীতা আজাদ জানান, স্কুল কলেজ লেভেলের ছাত্র-ছাত্রীদের মাসিক বেতন ৪০-৫০ টাকা, অনার্স ও মাষ্টার্সের বেতন যেখানে ৬০-৭০ টাকা সেখানে পেস্ন বা নার্সারীর মত ক্লাশের বেতন ৬০০-৭০০টাকা হয় কিভাবে ? তাছাড়া বিভিন্ন খাতের কথা বলেও অতিরিক্ত টাকা আদায় করা হয়। কেন এবং কিজন্য এত বেতন, সরকারের সংশ্লিষ্ট বিভাগের কাছে কি এদের জবাবদিহিতা নেই। তিনি আরো জানান, অনেক অভিভাবক ছেলে মেয়েদের অনেক টাকায় ভর্তি ও বেশী বেতনের স্কুলে ভর্তি করাটা সামাজিক মর্যাদার ব্যাপার বলে মনে করে থাকেন।